open-index/open-wikipedia-markdown huggingface dataset:
נבו מזרחי

**נבו מזרחי** (נולד ב-26 ביולי 1987) הוא כדורגלן ישראלי המשחק בעמדת החלוץ בבית"ר תל אביב.

## קריירה
מזרחי התחיל את הקריירה שלו במחלקת הנוער של שמשון תל אביב. בשנת  חתם בסקציה נס ציונה מהליגה הארצית. ב-30 בספטמבר 2006 ערך את הופעת הבכורה שלו במדי הקבוצה בתיקו 2:2 נגד בית"ר שמשון תל אביב. ב-9 בפברואר 2007 הבקיע את שער הבכורה שלו בקריירה בניצחון 1:2 נגד מכבי השקמה/רמת חן. בתום העונה חתם בהפועל מרמורק. לאחר שבעונתו הראשונה מיעט לשחק, בעונתו השנייה במועדון זכה ליותר הזדמנויות והבקיע 7 שערים בכל המסגרות. בקיץ  חתם במ.ס. אשדוד מליגת העל. ב-8 במאי 2010 הבקיע את שעריו הראשונים בליגת העל בהפסד 3:2 נגד בני יהודה תל אביב. לאחר שבעונת  ערך רק 6 הופעות בליגה, עונה לאחר מכן שותף ב-28 משחקים כאשר ברובם עלה מהספסל.

בינואר  הושאל לבית"ר תל אביב רמלה מהליגה הלאומית. עד לסיום העונה הבקיע 7 שערים ב-15 משחקים ועזר לקבוצתו להגיע לפלייאוף האמצעי. לאחר שאת עונת  התחיל במ.ס. אשדוד, בספטמבר  הושאל להפועל בני לוד. בתום עונת  שוחרר מאשדוד וחתם במכבי יבנה. לאחר שפתח את העונה עם 5 שערים ב-12 הופעות חלה ירידה ביכולת של השחקן, ובינואר  עבר להפועל ירושלים על מנת לעזור לה להישאר בליגה. במדי ירושלים כבש עוד 5 שערים עד לסיום העונה ועזר לקבוצה להגשים את מטרתה.

ב-3 בפברואר 2015 חזר לליגת העל כאשר חתם במכבי נתניה. ב-21 בינואר 2016 חתם מזרחי בהפועל כפר סבא. ביולי  החל להתאמן עם הפועל אשקלון העולה החדשה לליגת העל וכעבור מספר שבועות חתם במועדון.

ב-4 בינואר 2017 חתם במכבי שעריים. ב-13 ביולי 2017 חזר לקדנציה שנייה במכבי יבנה.

ב-7 ביולי 2019 מזרחי חתם בבית"ר נורדיה ירושלים.

ב-25 בדצמבר 2019 מזרחי חתם במכבי הרצליה.

ב-6 בדצמבר 2020, מזרחי חתם במ.כ. חולון ירמיהו.

ב-13 בספטמבר 2021 חתם מזרחי בהפועל בקעת הירדן.

ב-10 בנובמבר 2021 חתם בהפועל קלנסווה במדיה כבש 16 שערים וסייע לקבוצה לעלות לליגה א'.
כיום נבו משחק במועדון ספורט קריית ים אשר עלה לליגה א' והוא סגן מלך השערים של הקבוצה

## מחוץ לכדורגל
במרץ 2016 השתתף בקליפ "תאמין לי" של הזמרת עדן בן זקן.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:יבנה: כדורגלנים
קטגוריה:כדורגלני סקציה נס ציונה
קטגוריה:כדורגלני הפועל מרמורק
קטגוריה:כדורגלני מועדון ספורט אשדוד
קטגוריה:כדורגלני בית"ר תל אביב רמלה
קטגוריה:כדורגלני הפועל בני לוד
קטגוריה:כדורגלני מכבי יבנה
קטגוריה:כדורגלני הפועל ירושלים
קטגוריה:כדורגלני מכבי נתניה
קטגוריה:כדורגלני הפועל כפר סבא
קטגוריה:כדורגלני הפועל אשקלון
קטגוריה:כדורגלני מכבי שעריים
קטגוריה:כדורגלני בית"ר נורדיה ירושלים
קטגוריה:כדורגלני מכבי הרצליה
קטגוריה:כדורגלני מועדון ספורט טירה
קטגוריה:כדורגלני בית"ר תל אביב
קטגוריה:בוגרי תיכון גינסבורג (יבנה)
קטגוריה:ישראלים שנולדו ב-1987
התיאטרון הרומי בתדמור

**התיאטרון הרומי בתדמור** הוא תיאטרון רומי השוכן בתדמור העתיקה במדבר הסורי. התיאטרון מתוארך למאה השנייה לספירה. שרידי התיאטרון שוחזרו ושוקמו, והוא שימש לפסטיבל השנתי של תדמור שהתקיים במבנה.

## המבנה
התיאטרון מהמאה השנייה נבנה במרכזה של כיכר עירונית מוקפת באכסדרה בצורת חצי עיגול הנפתחת לכיוון השער הדרומי של תדמור. גודלה של הכיכר הוא 82 על 104 מטר ומקומה היה בצידה הדרומי-מערבי של הרחוב המרכזי שהיה בעל שורת עמודים. אזור הישיבה של התיאטרון.

האודיטוריום, אזור הישיבה של התיאטרון הוא בקוטר של 92 מטר. החלק התחתון של אזור הישיבה המיועד למעמד העליון, מקיף את האורכסטרה, והוא כולל 12 שורות המחולקות באמצעות מדרגות ל-11 אזורי ישיבה נפרדים. כיוונו הכללי של אזור הישיבה מופנה לכיוון צפון-צפון מזרח לכיוון הקארדו של העיר. הכניסה הראשית לאזור האורכסטרה היא ברוחב 3.5 מטרים, רחבת האורכסטרה מרוצפת באבן, קוטרה הוא 23.5 מטרים והיא מוקפת בקיר עגול בקוטר של 20.3 מטרים.

קיר קדמת הבמה הפרוסניום מעוטר בבליטות מלבניות המופרדות לסירוגין על ידי נישות. גודלה של הבמה הוא 45.5 מטר אורך ועומקה הוא 10.5 מטר. העלייה לבמה נעשית באמצעות שני גרמי מדרגות. הקיר מאחורי הבמה כולל 5 דלתות. דלת הכניסה הראשית במרכז הבמה מוקפת עמודים, כשמכל צד של הכניסה הראשית 2 פתחים נוספים. העמודים על הבמה מעוטרים בעיטור מהסדר הקורינתי.

בשנת 1950 פונה החול שכיסה את מבנה תיאטרון, והחלה פעולת השיקום של המבנה.

בחודש מאי 2015 נכבשה תדמור על ידי ארגון המדינה האסלאמית. מאז שימש מבנה התיאטרון כאתר בו בוצעו הוצאות להורג על ידי הארגון. במרץ 2016 צבא סוריה כבש מחדש את האתר, בגיבוי חיל האוויר הרוסי וחיילי ספצנאז. במאי 2016 בצעד סמלי התקיים מופע מוזיקלי על ידי התזמורת הסימפונית של מרינסקי בניצוחו של המלחין הרוסי ואלרי גרגייב. ברם, בדצמבר 2016 העיר נכבשה שוב על ידי דאעש ובינואר 2017 דווח שאנשי ארגון "המדינה האיסלאמית" החריבו את חזית התיאטרון הרומי בעיר.
900px|ממוזער|ימין|במת התיאטרון
900px|ממוזער|ימין|אזור המושבים מכיוון הבמה

## קישורים חיצוניים

* 

## הערות שוליים

קטגוריה:סוריה: אתרים ארכאולוגיים
תדמור
קטגוריה:אתרים ארכאולוגיים רומיים
קטגוריה:סוריה: אתרי מורשת עולמית
קטגוריה:תדמור
קטגוריה:מבנים ובניינים שנהרסו על ידי ארגון המדינה האסלאמית
ז'אן לאמפל-דה חרוט

ממוזער|ז'אן לאמפל-דה חרוט, שנייה משמאל.
**ז'אן לאמְפְּל-דה חְרוֹט** (הולנדית: Jeanne Lampl-de Groot; 16 באוקטובר 1895 - 4 באפריל 1987) הייתה פסיכיאטרית הולנדית שעבדה עם זיגמונד פרויד וחקרה את מיניות האישה.

## ביוגרפיה
לאמפל-דה חרוט נולדה בסחידאם, שלישית מבין ארבעה ילדים, להנרייטֶה דופונט ול-מ.ק.מ. דה חרוט. היא השלימה לימודי תואר ראשון ברפואה באוניברסיטת ליידן והמשיכה באוניברסיטת אמסטרדם, שם השלימה לימודי דוקטור לרפואה בשנת 1921.

מיד לאחר השלמת לימודיה, נסעה לאמפל-דה חרוט ללמוד עם זיגמונד פרויד במשך שלוש שנים. במהלכן, יצרה קשר אישי ומקצועי קרוב עם פרויד ועם בתו, אנה פרויד. לאחר שלמדה עם פרויד, המשיכה להשתלם בפסיכואנליזה במכון הפסיכואנליטי של ברלין, בין 1925 ל-1933. לאחר מכן, בעקבות עליית הנאצים לשלטון, עברה לווינה ועבדה במכון הפסיכואנליטי שם במשך חמש שנים.

לאחר שובה להולנד, זמן קצר לפני האנשלוס של הנאצים לאוסטריה, יסדה עם בעלה את המכון ההולנדי לפסיכואנליזה. שם פיתחה לאמפל-דה חרוט תוכנית הכשרה פורמלית למטפלים ולאנליסטים, וכן חיברה מספר מאמרים על מיניות האישה. לאחר מכן התמקדה בבדיקת הקשר בין פסיכואנליזה והמדעים.

לאמפל-דה חרוט זכתה לכיבודים רק בשלב מאוחר של חייה. בשנת 1963 הוכרזה סגנית נשיא של כבוד של איגוד הפסיכואנליזה הבינלאומי. אוניברסיטת אמסטרדם העניקה לה דוקטורט של כבוד בשנת 1970.

לאמפל-דה חרוט נישאה ב-7 באפריל 1925 להאנס לאמפל, אף הוא פסיכיאטר, אשר חיזר אחרי חברתה אנה פרויד בעבר. לזוג נולדו שני ילדים, הנרייטה ואדית. היא מתה ב-1987, בזוולה.

## קישורים חיצוניים

## הערות שוליים

קטגוריה:מדענים יהודים הולנדים
קטגוריה:בוגרי אוניברסיטת ליידן
קטגוריה:בעלי תואר דוקטור מאוניברסיטת אמסטרדם
קטגוריה:פסיכואנליטיקאיות
קטגוריה:פסיכואנליטיקאים
קטגוריה:פסיכיאטריות
קטגוריה:רופאות הולנדיות
קטגוריה:פסיכיאטרים הולנדים
קטגוריה:ילידות 1895
קטגוריה:הולנדים שנולדו ב-1895
קטגוריה:נפטרות ב-1987
קטגוריה:הולנדים שנפטרו ב-1987
ביילסק פודלסקי

**ביילסק פודלסקי** (בפולנית: **Bielsk Podlaski**) היא עיר במחוז ביילסק שבפרובינציית פודלסיה בפולין, בה התקיימה עד השואה קהילה יהודית גדולה.

## תולדות היישוב
התיעוד הראשון ליישוב הוא מאמצע המאה ה-13. במהלך המאה ה-14 סבל היישוב מפשיטות חיילי המסדר הטבטוני.

בשל מיקומו על נתיב המסחר שבין קרקוב ווילנה, נעשה היישוב למוקד מסחר אזורי, ובשנת 1485 העניק לו המלך אלכסנדר יגיילו זכויות עיר.  בשנת 1513 נעשתה העיר לבירת פרובינציית פודלסיה, ובשנת 1564 הועברה מהדוכסות הגדולה של ליטא לשליטת ממלכת פולין, בשל איחוד לובלין.

באמצע המאה ה-17 נהרסה העיר כתוצאה מפלישת השוודים לפולין. בעקבות חלוקת פולין הועברה העיר בשנת 1795 לשלטון פרוסיה, ובשנת 1807 הועברה לשליטת האימפריה הרוסית. במהלך מלחמת העולם הראשונה נכבשה העיר בידי הגרמנים, ובמהלך המלחמה הפולנית-סובייטית נכבשה העיר לזמן קצר בידי הצבא האדום.

## יהודי ביילסק פודלסקי
בין מלחמות העולם נמנו בעיר כ-2,400 יהודים, שהיוו כמחצית מאוכלוסיית העיר. בעיר פעלו מפלגות ותנועות נוער ציוניות, בית ספר מרשת תרבות ומוסדות תרבות ודת יהודיים.

לאחר פרוץ מלחמת העולם השנייה נכבשה העיר בידי הורמכט, אך בעקבות תיקוני גבול שנקבעו בהסכם ריבנטרופ מולטוב הועברה לשליטת ברית המועצות. בתקופה הסובייטית הגיעו לעיר פליטים יהודים מאזורי הכיבוש הגרמני בפולין, וחלק מאוכלוסייתה המקומית הוגלתה לסיביר.

לאחר פרוץ מבצע ברברוסה, בסוף יוני 1941, נכנסו לעיר הגרמנים, וזמן קצר לאחר מכן נרצחו כשלושים ממשכילי הקהילה. בד בבד, חויבו יהודי המקום לשאת טלאי צהוב, והוטלו עליהם גזירות שונות. בראש היודנרט שהוקם בעיר מונה שלמה אפשטיין.

באוגוסט 1941 הוקם בעיר  סגור, אליו הוכנסו כ-5,000 יהודים מהעיר ומעיירות הסביבה. בנובמבר הועברו לגטו יהודים נוספים מהסביבה. לאחר מספר אקציות, חוסל הגטו בפברואר 1943. הקשישים והתשושים נרצחו במקום, ויתר יהודי הגטו שולחו למחנה ההשמדה טרבלינקה.

### רבני העיר
בביילסק כיהנו רבנים בולטים, שניים מהם זכו להכרה בעולם היהודי כולו: הרב אריה ליב ילין ("יפה עיניים") והרב בן ציון שטרנפלד ("שערי ציון"). בזה אחר זה כיהנו במאה ה-19 וה-20 עד חורבן הקהילה:
* רבי ברוך ב"ר נתן מתתיה הכהן
* רבי אריה ליב ב"ר שרגא - מחבר "מצפה אריה"
* רבי אריה ליב ילין - מחבר "יפה עיניים"
* רבי בן ציון שטרנפלד - מחבר "שערי ציון"
* רבי משה אהרן בנדס (בן-דעת), שהיה חתנו של הרב שטרנפלד ואחיו של הרב זליג ראובן בנגיס. נספה בשואה

## לקריאה נוספת
* ח. רבין (עורך) **ספר יזכור בילסק־פודולסקי**, תל אביב 1975
* רחל גרוסבאום-פסטרנק, "בּייֶלְסְק", בתוך: שמואל ספקטור וברכה פרוינדליך (עורכים), **[[פנקס הקהילות]]: (4) פולין**, כרך ח: מחוזות וילנה–ביאליסטוק–נובוגרודק, ירושלים: יד ושם, תשס"ו 2005, עמ' 170–175.

## קישורים חיצוניים

* 
* 
* 
* 
* 
* 
* http://carmonia.net/yaacov-carmon.html ספר זיכרון לעיירה ולבן העיירה יעקב כרמון ומשפחתו.
* 

קטגוריה:פודלסיה: ערים
קטגוריה:פודלסיה: עיירות יהודיות
קטגוריה:גטאות בפולין
אפרים טקה

**אפרים טקה** (נולד ב-12 באפריל 1989) הוא כדורגלן עבר ישראלי ששיחק בעמדת החלוץ.

## קריירה
טקה התחיל את הקריירה שלו במחלקת הנוער של בית"ר טוברוק. בקיץ  הצטרף למ.ס. גבעת אולגה שזה עתה קמה והיה מלך השערים של הקבוצה עם 25 שערים ב-23 משחקים ועלה עימה לליגה ב'. עונה לאחר מכן הבקיע 18 שערים וגם בסיום עונה זו חגג עליית ליגה. בינואר  חתם בהפועל ניר רמת השרון מליגת העל. ב-28 בינואר 2011 ערך את הופעת הבכורה שלו ברמת השרון בהפסד 1-0 נגד מכבי פתח תקווה. כשבוע וחצי לאחר מכן כבש את שער הבכורה שלו בקבוצה בניצחון 1-3 נגד הפועל עכו במסגרת גביע המדינה. ב-5 במאי 2012 הבקיע את שער הבכורה שלו בליגה בתיקו 1-1 נגד הפועל חיפה.

ב-22 בספטמבר 2014 חתם במכבי הרצליה. ב-2 בפברואר 2015 חתם בהפועל עפולה. ב-17 באפריל 2015 כבש שער ראשון לאחר כשנתיים בהם לא כבש אף שער. ב-21 ביולי 2015 חתם בהפועל פתח תקווה.

בקיץ , טקה פרש מכדורגל.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני בית"ר טוברוק
קטגוריה:כדורגלני הפועל רמת השרון
קטגוריה:כדורגלני מכבי הרצליה
קטגוריה:כדורגלני הפועל עפולה
קטגוריה:כדורגלני הפועל פתח תקווה
קטגוריה:נתניה: כדורגלנים
קטגוריה:ישראלים ילידי אתיופיה
קטגוריה:עולים בשנות ה-1990
קטגוריה:ישראלים שנולדו ב-1989
מרי סטיוארט מסטרסון

**מרי סטיוארט מסטרסון** (באנגלית: **Mary Stuart Masterson**; נולדה 28 ביוני 1966) היא שחקנית ובמאית אמריקאית. בין היתר כיכבה בסרטים "עגבניות ירוקות מטוגנות" ו"בני וג'ון", והיא התפרסמה תודות לתפקידה בסדרות "האישה הטובה" ו"חוק וסדר". היא הייתה מועמדת לפרס הטוני לשחקנית הטובה ביותר במחזה "Nine".

## ביוגרפיה
מסטרסון נולדה במנהטן לבמאי-תסריטאי פיטר מסטרסון ולשחקנית קרלין גלין. בתיכון היא למדה בבית ספר לאמנויות הבמה יחד עם השחקנים רוברט דאוני ג'וניור וג'ון קרייר. היא למדה אנתרופולוגיה באוניברסיטת ניו יורק במשך שמונה חודשים.

## קריירה
הסרט הראשון שבו השתתפה מסטרסון היה "נשות סטפפורד" (1975) בגיל שמונה, בו גילמה את בתו של הדמות ששיחק אביה. היא בחרה לא לפתח קריירה במשחק בתור ילדה, ובמקום זאת המשיכה את לימודיה.

ב-1985 שיחקה בסרט הטלוויזיה "אהבה חיה" לצד כריסטין לאטי. בשנות ה-90, מסטרסון המשיכה להופיע בסרטים ובתוכניות טלוויזיה. ב-1989 השתתפה בסרט פתאום הורים, ב-1990 השתתפה לצד ג'ין ויילדר בסרטו של לנרד נימוי "אהבות מצחיקות" ב-1991 כיכבה בעגבניות ירוקות מטוגנות לצד קתי בייטס, מרי-לואיז פרקר וג'סיקה טנדי. ב-1992 אירחה את סאטרדיי נייט לייב. ב-1993 שיחקה מול ג'וני דפ ב"בני וג'ון" בתפקיד ג'ון, אחותו הלוקה בנפשה של בני. ב-1994 השתתפה ב"ילדות רעות" לצד מדלין סטו, דרו ברימור ואנדי מקדואל, בתור קבוצת זונות לשעבר שנמלטות מהאשמת שווא ברצח במערב הפרוע. ב-1996 שיחקה עם כריסטיאן סלייטר בדרמה "גן של שושנים". ב-1998 שיחקה בסרטו של טימותי האטון "כח הלב" לצד קווין בייקון. בשנת 1999 שיחקה בדרמה העצמאית "ספר הכוכבים" לצדה של ג'נה מאלון.

בשנות ה-2000 מסטרסון המשיכה להופיע בסרטים, אך התמקדה יותר בתחום הטלוויזיה. בשנת 2001 היא הפיקה סדרה משלה בשם "קייט בראשר" ואף כיכבה בו בתפקיד הראשי, אך זו בוטלה לאחר שישה פרקים.

בשנת 2002 השתתפה בסרט "מערבה מכאן" בכיכובה של אליזבת מוס. ב-2004 כיכבה בסרט יצירת האלוהים, אשר זכה בפרס אמי ופרס פיבודי. בשנים 2004–2007, הופיעה בתפקיד חוזר ככוכבת אורחת בסדרה חוק וסדר: מדור מיוחד בתפקיד ד"ר רבקה הנדריקס.

מסטרסון הופיעה גם בהפקות ברודוויי, והייתה מועמדת לפרס טוני עבור תפקידה במופע המוזיקלי Nine. היא גם קריינה מספר ספרי אודיו.

החל בשנות ה-90, מסטרסון כתבה תסריטים ופיתחה פרויקטים לבימוי, אך את סרטה הראשון ביימה בפועל ב-2007 - "אוכלי העוגה", אשר זכה בפרס הקהל בפסטיבל הקולנוע העצמאי באשלנד.

ב-2018 שיחקה בסרטו של גיא נתיב "סקין". בשנת 2019 שיחקה בסרט האימה "דניאל לא אמיתי" בהפקתו של אלייז'ה ווד.

בשנת 2020 שיחקה בעונה הראשונה של סדרת הדרמה המשפטית של ABC, "צדק לכל החיים" בדמותה של אניה הריסון.

בשנת 2023 שיחקה בסרט האימה העל טבעי "חמישה לילות אצל פרדי" המבוסס על סדרת משחקי הווידאו באותו השם.

## חיים אישיים
מסטרסון הייתה נשואה שלוש פעמים. היא נישאה לג'ורג' קארל פרנסיסקו ב-1990 ולבמאי דיימון סנטוסטפנו ב-2000. לשחקן ג'רמי דייווידסון היא נישאה ב-2006. השניים שיחקו יחד בהפקה של חתולה על גג פח לוהט. בנם הבכור של הזוג נולד ב-2009, ב-2011 נולדו להם תאומים, וילדם הרביעי נולד ב-2012.

## פרסים

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:במאיות קולנוע אמריקאיות
קטגוריה:מפיקות קולנוע אמריקאיות
קטגוריה:אמריקאיות שנולדו ב-1966
קטגוריה:אמריקאים שנולדו ב-1966
ג'ואן ספדי

**ג'ואן ספדי** (בערבית: **جوان صفدي**; נולד ב-1973 בנצרת) הוא מוזיקאי רוק-פולק ערבי-ישראלי, המגדיר עצמו כפלסטיני. מייסד הרכב הרוק "פיש סמק".

## ביוגרפיה
ספדי נולד בנצרת, ישראל, אביו היה נגר. בגיל 21 התחיל לנגן בגיטרה, ביוקולילי ובמפוחית. למד באוניברסיטת בן-גוריון פילוסופיה וספרות אנגלית.

בין השנים 2001 ל-2009 היה חבר בבאר שבע בלהקה היהודית-ערבית לנסס (Lenzez, Lenses) עם דויד פרץ, אלעד שופן, שי הורנשטיין, איתן פישר, יוחנן קרסל ואחרים. הלהקה הוציאה שלושה אלבומים. בשנת 2012 יצא אלבום הסולו הראשון של ספדי, "א־נמרוד".

לאחר התפרקות הלהקה עבר ספדי לחיפה, שם הקים את להקת "פיש סמק", יחד עם בשארה רזק, תאמר עומרי וג'יבוס ח'ורי. בשנת 2015 הוציא את הסינגל "להיות ערבי", שזכה לתהודה בתקשורת.

## קישורים חיצוניים

* Lenses, בבנדקמפ
* 
* 
* אל-עכבר, Rasha Hilwi, Jowan Safadi: Breaking The Mold,

## הערות שוליים

קטגוריה:זמרי רוק ישראלים
קטגוריה:זמרים ישראלים
קטגוריה:זמרים ערבים ישראלים
קטגוריה:בוגרי אוניברסיטת בן-גוריון בנגב
קטגוריה:נצרת: אישים
קטגוריה:ישראלים שנולדו ב-1973
יוסף אבו לבן

**יוסף אבו לאבן** (בערבית: **يوسف أبو لبن**; נולד ב-26 במאי 1992) הוא כדורגלן עבר ישראלי ששיחק בעמדת החלוץ.

יוסף, הוא אחיינו של כדורגלן העבר רמי אבו לבן.

## קריירה
אבו לאבן הוא ערבי-ישראלי יליד באר שבע. החל לשחק כדורגל במחלקת הנוער של הפועל באר שבע, ובעונת 2011/2012 צורף לסגל הקבוצה הבוגרת של המועדון כחלק מהתוכנית של מאמן הקבוצה דאז ניר קלינגר לטפח שחקנים ממחלקת הנוער. ב-30 באוגוסט 2011 ערך את הופעת הבכורה שלו בליגת העל, כשנכנס כמחליף בהפסד 0–1 נגד בית"ר ירושלים. ב-17 בספטמבר 2011, במשחקו השני, כבר פתח בהרכב ואף כבש את שער הבכורה שלו בקריירה בהפסד 1–3 להפועל רמת השרון. בסך הכל ערך 15 הופעות ליגה בעונה זו, אך בחלקה השני חזר לשחק בקבוצת הנוער, ובעונה שלאחר מכן שותף רק בשני משחקי גביע הטוטו.

ב-22 בינואר 2014 הושאל להפועל רמת השרון עד לסיום העונה. שישה ימים לאחר מכן ערך את הופעת הבכורה שלו בקבוצה, בניצחון 4–0 על מכבי אום אל-פחם במסגרת גביע המדינה, בו צמד שערים. ב-19 באפריל 2014 הבקיע שלושער ראשון בקריירה, בניצחון 4–1 על מכבי פתח תקווה. בתום העונה ירדה רמת השרון לליגה הלאומית ואבו לאבן שב לבאר שבע. בתחילת עונת 2014/2015 שימש כשחקן מחליף בבאר שבע, ובינואר  חתם בבני סכנין עד לתום העונה.

באוגוסט  חתם אבו לאבן בקבוצת הפועל רעננה, אך במדיה ערך שתי הופעות בלבד בליגת העל, ובינואר 2016 הושאל להפועל ראשון לציון מהליגה הלאומית. בעונת 2016/2017 שיחק בהפועל בני לוד בליגה הלאומית.

ב-20 ביולי 2017 חתם בשמשון כפר קאסם מליגה ב', ובמדיה כבש 26 שערים בעונתו הראשונה בקבוצה והעפיל עמה לליגה א'.

ב-11 באוקטובר 2018 חתם בשמשון בני טייבה, וכעבור חודשיים חתם בעירוני אור יהודה, עמה עלה לליגה א'.

ב-16 ביוני 2019 אבו לאבן חתם במ.ס. דימונה מליגה ב'.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:באר שבע: כדורגלנים
קטגוריה:כדורגלני הפועל באר שבע
קטגוריה:כדורגלני הפועל רמת השרון
קטגוריה:כדורגלני בני סכנין
קטגוריה:כדורגלני הפועל רעננה
קטגוריה:כדורגלני הפועל ראשון לציון
קטגוריה:כדורגלני הפועל בני לוד
קטגוריה:כדורגלני מועדון ספורט דימונה
קטגוריה:כדורגלנים ערבים ישראלים
קטגוריה:ישראלים שנולדו ב-1992
אקטובה

**אקטובה** (, מילולית: "הגבעה הלבנה"; ברוסית: **Актобе**, עד 1999 נקראה **אקטיובינסק** - **Актюбинск**) היא עיר במערב קזחסטן ובירת המחוז הקרוי על שמה. העיר ממוקמת על גדות , כ-1,000 ק"מ דרום-מערבית לבירה אסטנה. על פי אומדן רשמי מתאריך 1 בינואר 2023, התגוררו בעיר 559,911 בני אדם, מה שהופך אותה לעיר הגדולה ביותר במחציתה המערבית של קזחסטן ולרביעית במדינה כולה (אחרי אלמטי, אסטנה ושימקנט).

## היסטוריה
העיר הוקמה בשנת 1869 על ידי כוחות הצבא הרוסי בהתחלה כמבצר. לאחר הקמת המבצר החלו משפחות ממוצא סלאבי להגר לאזור בו נבנה המבצר וקמו שכונות רבות בסביבתו, ובשנת 1891 המבצר הוכרז כעיר. עד מהרה התפתחה אקטובה והוקמו בה מוסדות רבים כמו: כנסיות, מסגדים, מרפאות, בתי ספר, בית קולנוע, תחנת רכבת ועוד. ב-21 בינואר 1918 נכבשה העיר על ידי הצבא האדום. לאחר שקזחסטן קיבלה עצמאות בשנת 1991, הפכה אקטובה לעיר מרכזית לקליטת מהגרים קזחים שחזרו לשורשיהם. ב-17 במאי 2011 אירע בעיר פיגוע הטרור הראשון בתולדות קזחסטן, כאשר מחבל מתאבד פוצץ עצמו במטה של מנגנון הביטחון הלאומי המקומי.

## ערים תאומות
* 
* 

## קישורים חיצוניים

* 
* 

## הערות שוליים

קטגוריה:קזחסטן: ערים
קטגוריה:יישובים שהוקמו ב-1869
מרמוסט מצוי

**מרמוסט מצוי** (שם מדעי: *Callithrix jacchus*) הוא מין של מרמוסט שהוא קוף רחב אף בעל גוף קטן ביותר וציצית שיער מסביב לאוזניים.

המרמוסטיים חיים ביערות העד של אמריקה הדרומית במזרח ברזיל במדינות: פיאאוי, פאראיבה, סיארה, ריו גראנדה דו נורטה, פרנמבוקו, אלגואס ובאהיה.

אלו בין הקופים הקטנים ביותר בעולם ואורכם אינו עולה על 188 מ"מ כשהנקבות מגיעות ל-185 מ"מ. הזכרים שוקלים 250 גרם והנקבות 236 גרם. הפרווה היא אפורה עם כתמים אפורים וצהובים, האוזניים שחורות, הראש שחור והזנב הארוך מפוספס בשחור-אפור. הם בעלי אצבעות זריזות וידיים ארוכות איתם הם מטפסים.

קופים אלו הם טפסנים מיומנים וחיים במרומי עצי הג'ונגלים בהם הם חיים. הם יכולים לחיות גם ביערות נשירים יותר וכן ביערות מוצפים ואף בסוואנות, אך מעדיפים לחיות בעומק היער. הם פלשו גם לדרומה של ברזיל ולארגנטינה שם הם גורמים לנזק אקולוגי ודחיקה של מיני חיות אחרים.

הם אוכלי כל ומזונם העיקרי הוא מוהל עצים, שהם מוצצים מצמחים וגם חרקים קטנים שהם חוטפים מבין העלים והענפים ביער.

## קישורים חיצוניים


קובץ:Ouistiti à toupets blancs (Zoo Amiens)3.JPG
קובץ:SAGUI-DE-TUFOS-BRANCOS.jpg

## הערות שוליים

קטגוריה:טקסונים שתוארו בידי קארולוס לינאוס
קטגוריה:מרמוסטיים
קטגוריה:ברזיל: יונקים
קטגוריה:ברזיל: מינים אנדמיים
קטגוריה:בעלי חיים שתוארו ב-1758
טפיר קבומני

**טפיר קבומני** (שם מדעי: *Tapirus kabomani*) הוא מין נדיר ומסתורי של טפיר שהתגלה למדע בשנת 2013 והוא מפריט הפרסה החדש ביותר שהתגלה במשך למעלה מ-100 שנה. הוא נחשב לקרוב לטפיר ברזילאי החי ביערות הגשם הטרופיים כמותו.

הוא מגיע למשקל 100 ק"ג והוא המין הקטן ביותר של טפיר היום. אורכו 130 ס"מ וגובה בכתפיים 90 ס"מ. הם בעלי עור כהה יותר מהטפיר הברזילאי וצבעם נוטה להיות חום כהה עד שחור עם רעמת צוואר מרשימה והרגליים קצרות הרבה יותר. הנקבות שוקלות יותר מהזכרים במקרים רבים.

רוב הרגליהם של טפירים אלה לא ידועים, אך כנראה שהם חיים בבדידות או בזוגות יחידים ומלחכים צמחים שונים בלילה על קרקע היער.

הם נפוצים בטבע בברזיל במדינות: אמזונאס, רונדוניה ומאטו גרוסו וייתכן שגם באמאפה, בקולומביה, בוליביה ובדרום גיאנה הצרפתית.

## קישורים חיצוניים

* טפיר קבומני באתר הזנב הארוך
## הערות שוליים

קטגוריה:טפיריים
קטגוריה:מגה-פאונה של אמריקה הדרומית
קטגוריה:בעלי חיים שתוארו ב-2013
דוד אבן ביליה

**דוד בן יום טוב אבן ביליה** היה רב פילוסוף ומשורר בפורטוגל במחצית הראשונה של המאה ה-14.

## חיבוריו

דוד אבן ביליה היה מחבר פורה ונשתמרו חיבורים שלו בשלל נושאים:
* **ציורים** (אסטרונומיה)
* **כלל קטן** (רפואה ואסטרונומיה)
* **בריאות החיים** (רפואה) - תרגום מלטינית
* **כללי ההגיון** (פילוסופיה)
* **יסודות המשכיל** (פילוסופיה יהודית)
***פירוש י"ג מדות** (הלכה)
* **דרך לעשות חרוזים** (שירה)

## לקריאה נוספת
* נחמיה אלוני, "דוד אבן-ביליה ויצירותיו", **ארשת**: ספר שנה של אגוד סופרים דתיים, ירושלים תש"ד, עמודים שעז-שפו.
* "על הפירושים האריסטוטליים למידות שהתורה נדרשת בהן" מאת אבירם רביצקי, אוניברסיטת בן-גוריון.

## קישורים חיצוניים
* 
* 
* פירוש אפולוגטי של המידות: פירושו של רבי דוד בן יום טוב אבן ביליה – על דעתיו של אבן בליה מתוך "פילוסופיה יוונית וספרות הלכתית"
* 
* 

קטגוריה:רבנים פורטוגזים
קטגוריה:פילוסופים יהודים פורטוגזים
קטגוריה:משוררים יהודים פורטוגזים
קטגוריה:משוררים יהודים בימי הביניים
קטגוריה:פילוסופים יהודים בימי הביניים
קטגוריה:קצרמר רבנים
קטגוריה:יהודים במאה ה-14
אייטור מונרוי רואדה

**אייטור מונרוי רואדה** (נולד ב-17 באוקטובר 1987; ידוע גם בכינוי **אייטור**) הוא כדורגלן ספרדי המשחק בעמדת הקשר המרכזי באזוקואזה.

## קריירה
אייטור התחיל את הקריירה שלו באלקלה. בגיל 18 הצטרף לאתלטיקו מדריד ושיחק בקבוצות ג' וב' ששיחקו בליגה השלישית בספרד.

בשנת  הצטרף ללוגרונייס. בעונתו הראשונה החמיץ את רוב המשחקים בשל פציעה.

בקיץ  עזב לראשונה את ספרד וחתם בצילאו פיאטרה ניאמץ הרומנית. כבר בעונתו הראשונה הפך לשחק מפתח ורשם 28 הופעות. הוא הבקיע את שער הבכורה שלו בקריירה בניצחון 0-3 נגד קונקורדיה קיאז'נה בו גם נבחר לאיש המשחק.

ב-1 בינואר 2014 חתם בקלוז' נפוקה תמורת 40 אלף אירו.

במהלך עונת  חתם בשריף טירספול המולדבית עימה זכה בגביע המולדובי.

ב-31 באוגוסט 2015 הצטרף למכבי פתח תקווה, בה שיחק במשך שתי עונות. הוא ערך 52 הופעות ליגה במדי הקבוצה.

ב-12 בינואר 2018 חתם בדינמו בוקרשט עד לסוף העונה. ב-13 ביוני 2018 חתם בדונראה קלראש הרומנית.

בקיץ  אייטור חתם בג'משדפור מהסופר ליג ההודית.

בינואר  חזר לאלקלה.

## קישורים חיצוניים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:מדריד: כדורגלנים
קטגוריה:כדורגלני UD לוגרונייס
קטגוריה:כדורגלני צ'.פ.ר. קלוז'
קטגוריה:כדורגלני שריף טירספול
קטגוריה:כדורגלני מכבי פתח תקווה
קטגוריה:כדורגלני דינמו בוקרשט
קטגוריה:כדורגלני ג'משדפור
קטגוריה:כדורגלנים זרים בישראל
קטגוריה:ספורטאים זרים ברומניה
קטגוריה:ספורטאים זרים במולדובה
קטגוריה:ספורטאים ספרדים בישראל
קטגוריה:ספורטאים ספרדים בהודו
קטגוריה:ספרדים שנולדו ב-1987
ביסקופיצה

**ביסקופיצה** (בפולנית: **Biskupice**; ביידיש: **ביסקיביץ**, או:**ביסקוביץ**) הוא כפר במחוז סווידניק שבפרובינציית לובלין בפולין, בו התקיימה עד השואה קהילה יהודית.

## תולדות היישוב
היישוב נוסד באמצע המאה ה-15 בידי הבישוף של קרקוב, והיה בבעלות הכנסייה. ליישוב ניתנו זכויות עיר, ואלה ניטלו ממנו בשנת 1870.

## יהודי ביסקופיצה
התיעוד הראשון לישיבת יהודים ביישוב הוא מאמצע המאה ה-18, אז נמנו במקום 16 משפחות יהודיות. טרם מלחמת העולם הראשונה התגוררו ביישוב כמה מאות יהודים.

לאחר מאורעות מלחמת העולם הראשונה, עזבו את היישוב רבים מיהודיו. בינואר 1922 פרצה ביישוב שרפה, שכילתה את בתי היהודים במקום. משנת 1924 ועד מלחמת העולם השנייה כיהן כרב הקהילה הרב צבי הירש פרידלינג.

עם פרוץ מלחמת העולם השנייה הגיעו ליישוב פליטים יהודים ממערב פולין ומקרקוב, ובמרץ 1941 הגיע מספר היהודים בכפר לכ-650. בשל תנאי הצפיפות והרעב הכבדים שהתפתחו במקום נפטרו כ-200 מיהודי היישוב.

עד ראשית 1942 פעל ביישוב סניף של ארגון יס"ס. בינואר 1942 הוקם ביישוב גטו אליו הועברה האוכלוסייה היהודית, ובסוף מרץ 1942 גורשו כל יושבי הגטו למחנה השמדה, ככל הנראה מיידאנק.

## קישורים חיצוניים

* ביסקופיצה באתר מרכז מורשת יהדות פולין
* 
* 
* 

קטגוריה:לובלין (פרובינציה): יישובים
קטגוריה:קהילות יהודיות בפולין
קטגוריה:גטאות בפולין
רכבת הזהב הנאצית

**רכבת הזהב הנאצית** הייתה, על פי המסופר, רכבת משוריינת גרמנית שנקברה בשלזיה התחתית ליד העיר ולבז'יך בינואר 1945 לקראת סוף מלחמת העולם השנייה. כיום שייך האזור לפולין.

הרכבת הכילה זהב, יצירות אמנות, כלי נשק וחפצי ערך אחרים. על פי אגדה מקומית, הרכבת יצאה מורוצלב עמוסה בזהב ואוצרות אחרים. נכנסה למנהרה מתחת להרי הינשוף שהייתה חלק מפרויקט ענק ליד ולבז'יך ונקברה שם עם תכולה של 300 טונות של זהב, תכשיטים, כלי נשק, ויצירות אמנות.

בעידן הקומוניסטי של פולין, ערך הצבא הפולני חיפושים נרחבים אחר הרכבת אך ללא תוצאות.

## גילוי אפשרי ב-[[2015]]
באוגוסט 2015 פנו שני אנשים, פולני וגרמני, באמצעות עורך דין לרשויות הפולניות בטענה כי מצאו את הרכבת והם דורשים 10% מהרכוש כתמורה לגילוי מיקומה המדויק, לאחר זמן קצר, הודיע סגן שר התרבות הפולני כי בדיקת מכ"ם חודר קרקע אישרה בהסתברות של 99 אחוזים שרכבת של 100 מטר אורך נמצאה בתוך מנהרה בהרים. אולם בתחילת ספטמבר אמר נגיד הבנק של פולין כי "הדיווח על רכבת הזהב הנאצית הוא מתיחה, לא יותר".

## הערות שוליים

קטגוריה:בעקבות מלחמת העולם השנייה
קטגוריה:גרמניה הנאצית
קטגוריה:פולין: היסטוריה
קטגוריה:מטמונים
קטגוריה:אגדות אורבניות: מלחמות
קטגוריה:תפיסת רכוש במשבר ומלחמה
פקארי ענק

**פקארי ענק** (שם מדעי: *Pecari maximus*) הוא מין חדש של פקארי, דמוי חזיר אמריקאי, החי באמריקה הדרומית. הוא התגלה בטבע בברזיל בשנת 2007, וידוע עליו מעט מאוד. הוא שייך לסוג פקארי וקרוב משפחתו של המין פקארי מגוון (הנקרא גם פקארי הצווארון). הוא נפוץ במרבית אמריקה המרכזית והדרומית.

טווח המחיה שלו נע באזור יער האמזונאס, באזור הנהרות טפז'וס ומדיירה, בפארק הלאומי מאדידי וכן בצפון בוליביה. הוא חי בזוגות או בלהקות קטנות, בניגוד לשאר הפקאריים.

אורכו הממוצע 37–120 ס"מ ומשקלו 40–50 ק"ג. יש לו רגליים גדולות וארוכות, אך פרוותו קצרה יותר וצבעה חיוור ובהיר יותר מקרובו. תכונותיו האחרות דומות לאלו של פקארי הצווארון.

לא ידוע מה מצב השימור שלו בטבע, אך מעריכים שהציד והפגיעה בבתי הגידול משפיעים עליו.

## קישורים חיצוניים

* פקארי בkaieteurnewsonline 

קטגוריה:פקאריים
קטגוריה:בוליביה: יונקים
קטגוריה:ברזיל: יונקים
קטגוריה:מגה-פאונה של אמריקה הדרומית
קטגוריה:בעלי חיים שתוארו ב-2007
MVP של היורוליג

[ממוזער|שמאל|230px|[אנתוני פארקר, השחקן היחיד שזכה פעמיים בפרס ה-MVP של היורוליג]]
ה-**MVP של היורוליג** (באנגלית: **Euroleague MVP**) הוא פרס שנתי המוענק לשחקן המצטיין של העונה הסדירה בליגת היורוליג, החל מעונת . בחירת השחקן המצטיין נעשית על ידי הצבעה של חברי תקשורת, המהווה 75% משקלול הקולות, והצבעה מקוונת של האוהדים המהווה את ה-25% הנותרים. הפרס מוענק על הצטיינות לאורך העונה הסדירה כולה, כולל שלב הבתים, שלב ה"טופ 16" ומשחקי ההצלבה. על הצטיינות במשחקי ה"פיינל פור" ניתן פרס ה-MVP של פיינל פור היורוליג.

באופן בלתי-רשמי, ההצלחה הקבוצתית של המועמדים לפרס משפיעה רבות על שיקולי המצביעים. נכון לשנת 2018, כל הזוכים בפרס הובילו את קבוצתם לפחות עד שלב חצי גמר היורוליג.

אנתוני פארקר, הזוכה בשנתיים הראשונות לחלוקת הפרס, הוא השחקן היחיד שזכה בתואר יותר מפעם אחת. לוקה דונצ'יץ', אשר זכה בפרס בעונת  בהיותו בן 19, הוא הזוכה הצעיר ביותר.

## הזוכים בתואר

## פרס ה-MVP בעבר
בין עונות 2000/01 ו-2003/04, העניקה ליגת היורוליג פרסים שונים למצטיין שלב הבתים (Regular Season MVP award) ולמצטיין שלב 16 הגדולות (Top 16 MVP award). התארים ניתנו לשחקן בעל מדד היעילות (PIR) הגבוה ביותר בכל שלב, בניגוד לפרס ה-MVP הנוכחי הנקבע על פי הצבעה. בעונת 2004/05 הוחלט לאחד את שני הפרסים לתואר אחד שיוענק למצטיין של כל העונה הסדירה, למעט הפיינל פור, וכך הושק פרס ה-MVP של היורוליג.

### MVP של העונה הסדירה

### MVP של הטופ-16

## הערות שוליים

קטגוריה:פרסי יורוליג
קטגוריה:זוכי פרס ה-MVP של היורוליג
TMT

[ממוזער|דיאגרמת השוואה בין הגדלים הנומינליים של טלסקופ שלושים המטר וטלסקופים אופטיים בולטים. העיגול האפור בוטל - [הטלסקופ הגדול בצורה מכרעת  (בקוטר 100 מטר). ברקע – הרדיו טלסקופ במצפה הכוכבים ארסיבו (בעל מפתח של 305 מטר)|285px]]
**TMT** (ראשי תיבות של **T**hirty **M**eter **T**elescope) הוא מצפה אסטרונומי עם טלסקופ גדול מסוג טלסקופים גדולים במיוחד (ELT) , אשר הפך למוקד מחלוקת באשר למיקומו המתוכנן במאונה קיאה שבהוואי.

פרויקט ELT תוכנן כבר באמצע שנות ה־80. בשנת 2000 שקלו אסטרונומים את האפשרות של טלסקופ עם מראות איסוף אור בעל קוטר הגדול מ־20 מטרים. הטכנולוגיה הדרושה לבניית מראה הגדולה מ־8.4 מטרים לא קיימת; לחלופין, נשקלה האפשרות של ריבוי מראות "קטנות" היוצרות את המראה הגדולה.

האקדמיה האמריקאית הלאומית למדעים המליצה על טלסקופ של 30 מטרים מכיוון שהוא משרת את האינטרסים של ארצות הברית, וכן הומלץ לסיים את בנייתו תוך עשור.

באוניברסיטת קליפורניה וב־Caltech החלו לפתח את המודל שיהפוך בסופו של דבר ל־TMT עם תכנון של 492 מראות עם עצמה הגדולה פי 9 מטלסקופ קק. לאור הייחודיות של הטלסקופ הוא אמור לאפשר מחקרים שאין דרך לבצע אותם עם המכשור הקיים בעולם כיום. הוא מתוכנן לפעול באורכי הגל 0.31 עד 28 מיקרומטר (כמעט אולטרה סגול עד אמצע תחום אינפרא אדום).

המקום עליו הוא מתוכנן להיבנות מקודש לילידים ההוואיים ומחאות מתוקשרות גרמו בסוף 2014 לעצירה זמנית יזומה בפיתוח. הפיתוח היה אמור להתחדש ביוני 2015 אולם נדחה שוב על ידי התגברות המחאות בכל פעם.

נכון לשנת 2018, בית המשפט בהוואי ביטל את הרישיון וליזמים אין את המימון הדרוש. אם העניין יגיע לפתרונו, הרי שבניית הטלסקופ תסתיים בשנת 2029.

## ראו גם
#### [[חצי הכדור הצפוני]]
* מצפה קק - זוג טלסקופים בקוטר 10 מטרים כל אחד, הוואי
* הטלסקופ הבינוקולארי הגדול - טלסקופ אופטי המורכב משתי מראות בקוטר 8.4 מטרים כל אחת, אריזונה
* הטלסקופ הקנרי הגדול - טלסקופ אופטי עם מראה בקוטר של כ־10 מטרים

#### [[חצי הכדור הדרומי]]
* הטלסקופ הגדול מאוד - מערך טלסקופים אופטיים המורכב מ־4 טלסקופים ראשיים בקוטר 8.4 מטרים כל אחד ו־4 טלסקופי עזר בקוטר 1.8 מטר כל אחד, צ'ילה
* הטלסקופ הגדול של דרום אפריקה - טלסקופ אופטי עם מראה בקוטר של כ־10.4 מטרים
* הטלסקופ הגדול במיוחד - טלסקופ עתידי בקוטר 39 מטר, הנבנה בסמוך לאתר מצפה הכוכבים פרנאל, צ'ילה
* טלסקופ מגלן הענק - טלסקופ עתידי בקוטר 24.5 מטר, הנבנה באתר מצפה הכוכבים לאס קמפאנס, צ'ילה

## קישורים חיצוניים

* 
*  
*  

## הערות שוליים

קטגוריה:אסטרונומיה תצפיתית
קטגוריה:הוואי: מבנים
קטגוריה:ארצות הברית: מצפי כוכבים
קטגוריה:טלסקופים אופטיים
אנסטסיה מקייב

ממוזער|שמאל

**אנסטסיה מקייב** או **אנסטסיה יארוסלבנה** (בערך 1023 עד 1074 או 1096) הייתה מלכת הונגריה כאשתו של אנדראש הראשון (נקרא גם אנדראש הלבן).  היא הייתה בתם הבכורה של הנסיך הגדול יארוסלב הראשון, נסיך קייב, ושל אינגיגרד משוודיה, ואחותה הבכירה של אנה מקייב, המלכה הרעייה של אנרי הראשון, מלך צרפת.

## ביוגרפיה
[ממוזער|שמאל|[פרסקו מקתדרלת סופיה הקדושה מהמאה ה-11 של בנותיו של יארוסלב הראשון.  הצעירה היא ככל הנראה אנה. בנות נוספות היו אליזבת אשת האראלד השלישי, מלך נורווגיה, ואולי אגתה, אשת אדוארד הגולה (יורשו של אדוארד המודה).]]
אין ידיעות מדויקות על הולדתה של אנסטסיה.  בסביבות שנת 1039, נישאה אנסטסיה לדוכס אנדראש הראשון מהונגריה, אשר התיישב בקייב לאחר שאביו ואזול השתתף בהתנקשות כושלת באישטוון הראשון, מלך הונגריה.  בשנת 1046, שב אנדראש להונגריה ועלה לכס המלוכה, לאחר שהביס את המלך פטר אורסאולו.  אנסטסיה עקרה להונגריה בעקבות בעלה.  ככל הנראה, הייתה זו היא ששכנעה אותו להקים לאורה בטיהאן עבור נזירים מתבודדים שבאו להונגריה מרוס של קייב.  בשנת 1053 ילדה אנסטסיה בן בשם סולומון, לימים שאלאמון, מלך הונגריה.  אולם הכרזתו של סולומון כיורש העצר גרמה לקרע בין אנדראש לבין אחיו הצעיר, הדוכס בלה, שהיה יורש העצר עד אז.  בלה התמרד נגד אחיו בשנת 1060, ואנדראש שלח את אנסטסיה ואת ילדיהם (לסולומון הייתה אחות בכורה בשם אדלייד ואח צעיר בשם דוד) לחצרו של אדלברט מאוסטריה.  אנדראש הובס ומת זמן קצר לאחר מכן, ובלה עלה לכס המלוכה כבלה הראשון, מלך הונגריה ב-6 בדצמבר 1060. 

אנסטסיה ביקשה את עזרתו של היינריך הרביעי, קיסר האימפריה הרומית הקדושה, אחיה של יודית משוואביה, אשר אורסה לבנה של אנסטסיה, סולומון, בשנת 1058.  משנכנס צבאו של היינריך להונגריה כדי לסייע לכוחות התומכים בסולומון נגד דודו, בלה, מת הלה (ב-11 בספטמבר 1063), ובניו נמלטו לפולין.

סולומון הצעיר הוכתר למלך ב-27 בספטמבר 1063.  לרגל ההכתרה העניקה אנסטסיה את מה שנחשבה לחרבו של אטילה ההוני לדוכס אוטו מנורדהיים (אוטו השני מבוואריה), שהנהיג את הצבא הגרמני שהביא לניצחון.  בין השנים 1060 ל-1073 משל סולומון בממלכתו בשיתוף דודניו, בניו של בלה, אשר חזרו להונגריה וקיבלו את סמכותו.  בשנת 1074 התמרדו שלושת האחים נגד סולומון, והביסו אותו בקרב ב-14 במרץ 1074.  סולומון נמלט לגבול המערבי של הונגריה, שם הצליח להחזיק במחוזות מוסון ופוסון.  אנסטסיה נמלטה יחד עם סולומון, אך נתגלעו ביניהם חילוקי דעות, והיא עקרה למנזר אדמונט באוסטריה, שם חיה כנזירה עד מותה.  היא נקברה במנזר.

## קישורים חיצוניים

קטגוריה:רוס של קייב
קטגוריה:הונגריה: היסטוריה
קטגוריה:מלכות רעיות מהמאה ה-11
קטגוריה:נשים הונגריות
קטגוריה:ילידי 1023
קטגוריה:נפטרים ב-1074
צוקי אביב

**צוקי אביב** היא שכונה בצפון-מערב תל אביב הכוללת את אזורי חן, גימל החדשה, מגדלי נאמן, מתחם בלו ומלון סי אנד סאן.

בשכונה מתגוררים כ-3,000 נפש.

## היסטוריה
הבניה במקום החלה במהלך שנות ה-80 והחלק העיקרי של בתי השכונה הוקם במהלך שנות ה-90. משנת 2005 ואילך נכנסה השכונה לתנופת בניה מואצת ונבנו בה שכונת גימל החדשה.

גבולות השכונה: ממזרח - דרך נמיר, מדרום - רחוב צבי פרופס, ממערב - חוף הים ומצפון - רחוב יוניצ'מן. בלב השכונה נמצאת כאמור השכונה הוותיקה אזורי חן. אזורי חן היא שכונה קטנה. היא כוללת שמונה בניינים הניצבים בצורת ספירלה (602 יחידות דיור). שבעה מהבניינים נקראים על שם שבעת המינים (בית התמר, בית הרימון וכו') ואילו הבית השמיני שאף נבנה אחרון נקרא בית התפוז. בקדמת השכונה מול גן המייסדים מוצב הפסל הסביבתי בוסתן בתים שיצרה הפסלת ציונה שמשי.

בלב השכונה הוותיקה (אזורי חן) קיים מרכז מסחרי קטן הכולל מסעדת ביסטרו, בית קפה, קיוסק, מסעדה יוונית, סניף של מכבי שרותי בריאות, בית מרקחת, מספרה, סופר מרקט וקאנטרי קלאב.

בשכונת גימל החדשה קיים מרכז מסחרי נוסף, קטן יותר, הכולל סניף של רשת פארם וסניף של שרותי בריאות כללית.

כיום ילדי השכונה לומדים בבתי ספר בשכונות הסמוכות: אביב - ברמת אביב החדשה, ארן - בשכונת תוכנית ל', ארזים - בנווה אביבים ונופי ים - בשכונת נופי ים. ב-2016 נפתח בשכונה בית ספר ממלכתי יסודי חדש - צוקי אביב - לכיתות א' עד ו'. בשעות אחר הצהריים משמש בית הספר כמרכז קהילתי. בית הספר כולל גם אשכול גנים ובו 5 כיתות גן.

ב-2019 החלו העבודות להקמת מתחם WIX בצמוד למתחם בלו שבצפון השכונה, בסמוך למחלף גלילות המערבי, המתחם יכלול קומת מסחר ומגדל בגובה של כ-80 קומות.

## ראו גם
* תל רקית
* תיכונט ע"ש אלתרמן

## קישורים חיצוניים

* 

## הערות שוליים

קטגוריה:תל אביב-יפו: שכונות
נוסחת אוילר (שברים משולבים)

בתאוריה האנליטית של שברים משולבים, **נוסחת אוילר לשברים משולבים** היא זהות מתמטית, הקושרת סכומים סופיים של מכפלות עם שברים משולבים מוכללים. הנוסחה מאפשרת להציג טורים אינסופיים מסוימים כשבר משולב. נוסחה זו היא הבסיס להוכחות מודרניות רבות של התכנסות של שברים משולבים.

## הנוסחה
אוילר הציג את הזהות במקור כמניפולציה מתמטית המאפשרת להציג סכומים סופיים של מכפלות כשבר משולב סופי:
:a_0+a_0a_1+a_0a_1a_2+\cdots+a_0a_1a_2\cdots a_n=\cfrac{a_0}{1-\cfrac{a_1}{1+a_1-\cfrac{a_2}{1+a_2-\cfrac{\ddots}{\ddots+\cfrac{a_{n-1}}{1+a_{n-1}-\cfrac{a_n}{1+a_n}}}}}}
קל להוכיח את הזהות באמצעות אינדוקציה על n, ולפיכך הזהות ישימה בגבול; אם הביטוי באגף שמאל מורחב ומייצג טור אינסופי מתכנס, הביטוי באגף ימין ייצג שבר משולב אינסופי מתכנס.

## דוגמאות
### הפונקציה האקספוננציאלית
פונקציית האקספוננט ניתנת להצגה כפיתוח לטור אינסופי:
:e^z=1+\sum_{n\,=\,1}^\infty\frac{z^n}{n!}=1+\sum_{n\,=\,1}^\infty\left(\prod_{k\,=\,1}^n\frac{z}{k}\right)
היישום של זהות אוילר הוא מיידי:
:e^z=\cfrac{1}{1-\cfrac{z}{1+z-\cfrac{\frac{1}{2}z}{1+\frac{1}{2}z-\cfrac{\frac{1}{3}z}{1+\frac{1}{3}z-\cfrac{\frac{1}{4}z}{1+\frac{1}{4}z-\ddots}}}}}
שבר משולב זה שקול לשבר המשולב הבא:
:e^z=\cfrac{1}{1-\cfrac{z}{1+z-\cfrac{z}{2+z-\cfrac{2z}{3+z-\cfrac{3z}{\ddots}}}}}
מהצבת z = 1 מתקבלת ההצגה המפורסמת של e כשבר משולב אינסופי שאינו מחזורי:
:e=\cfrac{1}{1-\cfrac{1}{2-\cfrac{1}{3-\cfrac{2}{4-{\cfrac{3}{\ddots}}}}}}=2+\cfrac{1}{1+\cfrac{1}{2+\cfrac{2}{3+\cfrac{3}{4+{\cfrac{4}{\ddots}}}}}}

קטגוריה:תורת המספרים
קטגוריה:שברים
קטגוריה:לאונרד אוילר
הנס פון בזלר

**הנס הרטוויג פון בזלר** (בגרמנית: **Hans Hartwig von Beseler**; 27 באפריל 1850 – 20 בדצמבר 1921) היה גנרל גרמני, שפיקד על קורפוס במלחמת העולם הראשונה.

## ביוגרפיה
### תחילת הקריירה
פון בזלר נולד בגרייפסוואלד ב-27 באפריל 1850 לגאורג פון בזלר שהיה פרופסור למשפטים באוניברסיטת גרייפסוואלד. בשנת 1868 התגייס פון בזלר לצבא הפרוסי, ולחם במלחמת פרוסיה צרפת. לאחר מכן מילא פון בזלר בצבא תפקידי פיקוד ומטה. בשנת 1903 מונה למפקד הדיוויזיה ה-6, ובשנת 1904 מונה למפקח הכללי על ביצורי גרמניה. בשנת 1910 פרש לביתו.

### מלחמת העולם הראשונה ואחריתו
בפרוץ מלחמת העולם הראשונה מונה פון בזלר למפקד קורפוס המילואים ה-3 שהיה חלק מהארמייה הראשונה ולחם בחזית המערבית. הקורפוס בפיקודו נטל חלק בקרבות מונס ולה קאטו, והשתתף במצור על אנטוורפן. לאחר כניעת אנטוורפן לחם עם הקורפוס שבפיקודו בקרב איפר הראשון במסגרת הארמייה הרביעית. באביב 1915 הועבר לחזית המזרחית יחד עם מקס פון גלוויץ, וניהל בהצלחה את המצור על נובוגאורגייבסק. ב-27 באוגוסט 1915 מונה למושל הצבאי של פולין, ובתפקידו זה נשאר עד סוף המלחמה. פון בזלר שניסה ליצור אהדה בקרב הפולנים למען מעצמות המרכז, הורה ששפת הלימוד באוניברסיטת ורשה תהיה פולנית, וכן נתן ידו לניהול המועצות המקומיות על ידי הפולנים המקומיים, אך נכשל במטרתו, משום שהעם הפולני ראה בניצחון מדינות ההסכמה את הדרך הטובה ביותר לעצמאות.

ב-11 בנובמבר 1918 הותקף חיל המצב הגרמני בוורשה על ידי הלאומנים הפולנים ופורק מנשקו. פון בזלר הצליח לברוח כשהוא מחופש לגרמניה, והתגורר בפוטסדאם, שם התגורר כאדם שבור ומאוכזב עד מותו ב-20 בדצמבר 1921.

## ראו גם
* הקיסרות הגרמנית במלחמת העולם הראשונה
* ממלכת פולין (1916–1918)

## קישורים חיצוניים

קטגוריה:אנשי צבא פרוסים
קטגוריה:מעוטרי פור לה מריט
קטגוריה:אנשי צבא גרמנים במלחמת העולם הראשונה
קטגוריה:גנרלים בצבא הקיסרות הגרמנית
קטגוריה:מפקדי גייסות בצבא הקיסרות הגרמנית במלחמת העולם הראשונה
קטגוריה:מעוטרי צלב הברזל
קטגוריה:חברי מסדר פרנץ יוזף
קטגוריה:גרמנים במלחמת צרפת–פרוסיה
קטגוריה:חברי הבית העליון של הלנדטאג של פרוסיה
קטגוריה:גרמנים שנולדו ב-1850
קטגוריה:גרמנים שנפטרו ב-1921
קול סיני

**קול סיני** הוא כתב עת תורני שיצא לאור בירושלים בשנים תשכ"ב-תשל"א (1962–1971). "ביטאון החוג הרעיוני הבלתי מפלגתי נאמני התורה", בעריכת מנשה הלוי. קול סיני היה ירחון ויצאו למעלה משבעים גליונות.

החוג שהוציא את הירחון הגיע מחוגי ישיבת פורת יוסף, והוא היה מיוחד בכך שביטא את בעיות הציבור החרדי-ספרדי בישראל בעיקר בתחום הדתי ובבעיית עזיבת הדת בקרב הדור הצעיר. עוד התייחד הירחון בהיותו מעין בימה ראשונה לזרם דק ושולי (באותו זמן), של רבנים ותלמידי ישיבות ספרדים, שראו באורתודוקסיה ובאולטרה-אורתודוקסיה מקור לשיקום החיים הדתיים בישראל.

ניתן לראות בביטאון זה את ניצני מגמת ההתחרדות של קבוצה מיהדות המזרח, ששיאה תהיה לימים הקמת תנועת ש"ס.

## היסטוריה
ב"קול סיני" התפרסמו מונוגרפיות על רבנים מעדות המזרח החיים בזמנו של כתב העת, רבנים שנפטרו, ומדורות קודמים, לעיתים חרג העורך ופרסם גם קורות חייהם של רבנים אשכנזיים ומאמרים מפרי עטם. מעת לעת הופיעו כתבות על עסקנים, חזנים ויצירתם, ובתי כנסת; מאמרים ותשובות בהלכה והגות, מדור 'אורות וצללים במדינת ישראל' ובו ידיעות טובות ורעות ומאמרי דעה על מצב הדת בארץ ישראל, וסקירות ספרים.

בגיליון הראשון, כסלו-טבת תשכ"ב, הוגדר כתב העת:
* יחתור לאחוד ולכוד העדות השונות לכח ציבור מגובש ותכליתי
* יהיה במה למחשבת גדולי התורה וההלכה שביהדות הספרדית והמזרחית
* יעודד כישרונות ספרותיים צעירים מבני עדות המזרח לבטא מחשבתם
* יוציא לאור את קורות קהלות המזרח בגלויות השונות ואת מסירות נפשם למען תורה וישראל.
* יהיה קשר וגשר למתהוה בקהלות הספרדיות בגולה
* יקים במה קבועה לבירור הלכות אקטואליות ויתן תשובה לשואלים בשאלות דין והלכה
* יהיה זרקור קבוע להאיר את גדולי התורה והמעשה שקמו בשבט הספרדי בעבר ובהוה חייהם ופעלם
* את שער קול סיני יפארו מדי חודש בחודשו דמויות של גאוני התורה וגדולי המעשה שביהדות הספרדית הנאמנה
* הוא ביטאון בלתי מפלגתי ואינו קשור בשום גורם פוליטי ומטרתו להרים קרנה של תורה ואמונה בישראל ובפרט בקרב היהדות הספרדית ועולי גלויות המזרח

## משתתפים
החל משנת יסודו של הירחון, כתב הרב עובדיה יוסף פרקי הלכה בכל גיליון של קול סיני שיצא. בגליונות אלו הוא כתב את ההלכה באופן ממוקד, תוך הבאת עיקרי השיטות, עד להלכה המעשית. פרקים אלו נאספו לספר שנקרא "ליקוטי קול סיני - הליכות עולם" (תשל"ב).

במאמרי החדשות של המערכת הואדר שמו של הרב יוסף, וכתב העת ניסה לקדם למשל את היבחרו של הרב יוסף לרב ראשי, כבר בשנת תשכ"ב (1962).

רבנים נוספים שכתבו בירחון באופן קבוע היו: אברהם חפוטא וחיים דוד הלוי.

בשנת תשע"ה חודש הירחון, והוא יוצא לאור בבני ברק.

## הערות שוליים

קטגוריה:ישראל: כתבי עת תורניים
קלפורניה

**קַלְפּוּרְנִיָה** (בלטינית: Calpurnia; נולדה בשנת 76 לפנה"ס בערך) הייתה אשתו השלישית והאחרונה של יוליוס קיסר. היא הייתה בתו של לוקיוס קלפורניוס פיסו קייסונינוס (קונסול 58 לפנה"ס).

## נישואיה ליוליוס קיסר
קלפורניה התחתנה עם קיסר בשנת 59 לפני הספירה. מקורות מתארים אותה כאישיות ביישנית וצנועה. לאחר שנרצח יוליוס קיסר ב-44 לפני הספירה, היא העבירה את יומניו וכתביו אל חברו הטוב ובעל בריתו של קיסר, מרקוס אנטוניוס. במהלך נישואיהם לא ילדה קלפורניה ילדים לקיסר, ולאחר מותו לא התחתנה שוב.
לפי המקורות, הייתה לקלפורניה תחושה שנשקפת סכנה לביטחונו של קיסר בסנאט הרומי, והיא ביקשה ממנו לא ללכת. קיסר לא שעה לעצתה והלך היישר אל אויביו.

## קלפורניה בתרבות
*במחזה של ויליאם שייקספיר "יוליוס קיסר", לקלפורניה יש חלום שקיסר ימות בידה. 
* בסדרת הטלוויזיה "רומא" מגלמת את קלפורניה שחקנית הטלוויזיה האנגלייה היידן גריין.

## קישורים חיצוניים

* הרצח של קיסר, באתר www.eyewitnesstohistory.com

קטגוריה:ערכים שבהם תבנית בריטניקה אינה מתאימה
קטגוריה:יוליוס קיסר
קטגוריה:אישים שעל שמם כוכב לכת מינורי
קטגוריה:נשים במאה ה-1 לפנה"ס
קטגוריה:נשים ברומא העתיקה
הנס פון גרונאו

**יוהאן קרל הרמן פון גרונאו** (בגרמנית: **Johann Karl Hermann von Gronau**, שהיה ידוע בכינויו **הנס פון גרונאו**; 6 בדצמבר 1850 – 22 בפברואר 1940) היה גנרל גרמני, שפיקד על קורפוסים ועל פלגת ארמייה בחזית המערבית ובחזית המזרחית.

## ביוגרפיה
### תחילת הקריירה
פון גרונאו נולד ב-6 בדצמבר 1850 באלט שאדו שהשתייכה לממלכת פרוסיה. אביו קרל הרמן לודוויג גרונאו היה ראש היערנים המלכותי, ואילו סב-אביו היה כומר ומטאורולוג בברלין. ב-1869 התגייס לצבא הפרוסי והתקדם בסולם הפיקוד, ב-1903 מונה למפקד הדיוויזיה ה-1, ב-1907 מונה למושל העיר טורן, וב-1911 פרש לביתו. ב-1913 קיבל במהלך חגיגות ה-25 שנה לקיסר וילהלם השני תואר אצולה.

### מלחמת העולם הראשונה ואחריתו
עם פרוץ מלחמת העולם הראשונה מונה פון גרונאו למפקד קורפוס המילואים ה-4 שהיה חלק מהארמייה הראשונה, לחם בחזית המערבית, ונטל חלק בקרבות מונס, לה קאטו, ובקרב על המארן. ב-11 בספטמבר 1915 מונה פון גרונאו למפקד קורפוס המילואים ה-41, במקום גנרל ארנולד פון וינקלר שהחליפו בפיקוד על קורפוס המילואים ה-4. פון גרונאו שירת עם הקורפוס בפיקודו בחזית המזרחית תחת פיקוד ארמיית הבוג, וב-20 בספטמבר 1915 הפך הקורפוס שבפיקודו לפלגת הארמייה גרונאו. ב-27 במרץ 1918 פורקה פלגת הארמייה שבפיקודו, והוא המשיך לפקד על קורפוס המילואים ה-41 עד סוף המלחמה, ובפברואר 1919 פרש לביתו.

פון גרונאו נפטר בפוטסדאם ב-22 בפברואר 1940 והוא בן 89 שנים.

## משפחתו
פון גרונאו היה נשוי ללואיזה גרישר, ממנה היו לו 3 בנים. בנו הגדול וולפגנג פון גרונאו חצה ב-23 באוגוסט 1930 את האוקיינוס האטלנטי ממזרח למערב, ונחת בנהר ההדסון.

## עיטורים
* פור לה מריט עם עלי אלון
* מסדר העיט האדום עם עלי אלון
* מסדר הכתר
* צלב הברזל דרגה שנייה
* צלב הברזל דרגה ראשונה

## ראו גם
* הקיסרות הגרמנית במלחמת העולם הראשונה

## קישורים חיצוניים

קטגוריה:גנרלים בצבא הקיסרות הגרמנית
קטגוריה:החזית המערבית במלחמת העולם הראשונה: אישים
קטגוריה:אנשי צבא גרמנים במלחמת העולם הראשונה
קטגוריה:מעוטרי פור לה מריט
קטגוריה:מפקדי ארמיות בצבא הקיסרות הגרמנית במלחמת העולם הראשונה
קטגוריה:מפקדי גייסות בצבא הקיסרות הגרמנית במלחמת העולם הראשונה
קטגוריה:מעוטרי צלב הברזל
קטגוריה:גרמנים שנולדו ב-1850
קטגוריה:גרמנים שנפטרו ב-1940
שחקן ההגנה של היורוליג

[ממוזער|שמאל|230px|[דימיטריס דיאמנטידיס, זכה שש פעמים בתואר שחקן ההגנה]]
**שחקן ההגנה של היורוליג** (באנגלית: **Euroleague Best Defender**) הוא פרס שנתי המוענק לשחקן ההגנה המצטיין של העונה הסדירה בליגת היורוליג, החל מעונת . בחירת שחקן ההגנה נעשית על ידי מאמני קבוצות היורוליג. הפרס מוענק על הצטיינות לאורך העונה הסדירה כולה, כולל שלב הבתים, שלב ה"טופ 16" ומשחקי ההצלבה.

דימיטריס דיאמנטידיס (פנאתינייקוס) מוביל בפער ניכר את טבלת הזוכים, עם שש זכיות בתואר שחקן ההגנה.

## הזוכים בתואר

## הערות שוליים

קטגוריה:פרסי יורוליג
בן בריל

**בן (בארנד) בריל** (בהולנדית: **Barend (Ben) Bril**, 16 ביולי 1912 - 11 בספטמבר 2003), היה מתאגרף יהודי הולנדי, 9 פעמים ברציפות אלוף הולנד, אלוף המכביה השנייה ובמלחמת העולם השנייה ניצול שואה בזכות יכולות האגרוף שלו.

## קורות חיים
ממוזער|ימין|בריל - 1965
בן בריל נולד ברובע היהודי באמסטרדם, רובע Valkenburgstraat, הולנד, אחד מששת ילדיהם של זוג יהודים, אברהם בריל, דייג במקצועו וקלרתי (לבית מופי). בילדותו התאמן באגרוף במועדון מכבי המקומי.

לאחר שזכה באליפות הולנד באגרוף ולמרות גילו הצעיר הורשה בריל להשתתף באולימפיאדת אמסטרדם (1928). במשחקים עצמם הוא היה הספורטאי הצעיר במשלחת ההולנדית, 16 שנים ו-23 ימים וסיים במקום חמישי במשקל זבוב עד 51 ק"ג, לאחר שהגיע לסבוב רבע הגמר.

לאולימפיאדת לוס אנג'לס (1932) לא נשלח, בעקבות החלטתו של יושב ראש הוועד האולימפי ההולנדי, שהיה חבר במפלגה הנאצית ההולנדית.

במכביה השנייה שנערכה בשנת 1935 זכה בריל במדליית זהב ומאז החל לענוד את מגן הדוד על מכנסיו בכל תחרות אגרוף בה השתתף. את אולימפיאדת ברלין (1936) החרים בגלל השלטון הנאצי בגרמניה הנאצית.

במלחמת העולם השנייה הסתתרה משפחת בריל הקטנה (בריל, אשתו ובנם) בדירת מסתור, אך כעבור כשנה נשלחו בריל ומשפחתו לברגן-בלזן בעקבות הלשנה של מי שהיה נושא הדגל ההולנדי במצעד הפתיחה של המשחקים האולימפיים באמסטרדם, 1928, סאם אולי. אולי עצמו הורשע לאחר תום המלחמה, נידון למאסר ומת בכלא ב-1975.

שלושה מארבעת אחיו ואחותו של בריל, שהיו נשואים עם ילדים, לא שרדו את השואה. מכל משפחתו ניצלו רק הוא ואחיו הצעיר, הארי (נפטר ב-6 באוגוסט 1966). בריל ניצל תודות ליכולת האגרוף שלו, ששעשעה את הנאצים ומנעה מהם להורגו.

לאחר המלחמה והחל מ-1963 הפך בריל לשופט אגרוף ידוע, ששפט בין השאר גם במשחקיהם האולימפיים של ג'ו פרייז'ר (אולימפיאדת טוקיו (1964)), ג'ורג' פורמן (אולימפיאדת מקסיקו (1968)) ועוד.

הוא נפטר בשנת 2003 באמסטרדם, בגיל 91. היה נשוי לסיליה ואב לבן.

בשנת 2006 פורסמה הביוגרפיה שלו, **Ben Bril - Davidsster als Ereteken**, מאת Ed van Opzeeland.

## קישורים חיצוניים

* "Ben Bril: The Dutch Jewish boxing champion sent to Nazi camps by Olympic team-mate", אוקטובר 2022, BBC
* על בן בריל באתר ww2gravestone

קטגוריה:ספורטאים יהודים הולנדים
קטגוריה:ניצולי השואה: הולנד
קטגוריה:מתאגרפים יהודים
קטגוריה:מתאגרפים הולנדים
קטגוריה:אלופי המכביה
קטגוריה:אסירים במחנה הריכוז ברגן-בלזן
קטגוריה:הולנדים שנולדו ב-1912
קטגוריה:הולנדים שנפטרו ב-2003
Tug of War (אלבום של קארלי ריי ג'פסן)

***Tug of War*** הוא אלבום הבכורה של הזמרת הקנדית קארלי ריי ג'פסן. האלבום, שהופק על ידי ריאן סטיוארט, יצא לאור לראשונה ב-30 בספטמבר 2008 בקנדה בלבד דרך חברת התקליטים MapleMusic. ב-14 ביוני 2011, לאחר שהוחתמה ג'פסן בחברת התקליטים 604 רקורדס, יצא האלבום גם בארצות הברית בפורמט של הורדה דיגיטלית דרך חנות האייטונס. בשנת 2013 האלבום יצא לאור בארצות הברית באופן פיזי דרך חברת התקליטים Alliance Entertainment.

עד ה-25 ביוני 2012 נמכר האלבום במעל ל-10,000 עותקים בקנדה.

## רשימת רצועות

## תאריכי הוצאה

## קישורים חיצוניים
* 

## הערות שוליים

קטגוריה:אלבומי בכורה מ-2008
קטגוריה:אלבומי קארלי ריי ג'פסן
קטגוריה:אלבומים באנגלית
זיפ זיפ

**זיפ זיפ** (באנגלית: **Zip Zip**) היא סדרת אנימציה צרפתית אשר משודרת במקור בערוץ France 3 החל מה-4 באפריל 2015. בגרמניה הסדרה משודרת בערוץ Super RTL החל מה-23 במרץ 2015. בישראל, הסדרה משודרת בערוץ דיסני ישראל החל מה-6 בספטמבר 2015.

העונה הראשונה הסתיימה בגרמניה ב-29 באפריל 2015, ובישראל ב-15 בינואר 2016.

## עלילה
הסדרה עוקבת אחר וושינגטון השועל, סם חזיר הבר, יוג'ני אחותו של סם, וסוזי השחרורית אשר עוזבים את חייהם ביערות ועוברים לפרברי העיר, שם הם מתחפשים לחיות בית ופוגשים את חתולת הבית ויקטוריה אשר עוזרת להם להתרגל לחיים החדשים.

## דמויות ומדבבים

## שידור

## פרקים
### עונה 1

## קישורים חיצוניים
* 

קטגוריה:סדרות טלוויזיה צרפתיות
קטגוריה:סדרות הנפשה צרפתיות
קטגוריה:תוכניות טלוויזיה בשפה הצרפתית
קטגוריה:סדרות טלוויזיה צרפתיות שעלו לשידור בשנות ה-2010
הכוכב העולה של היורוליג

[ממוזער|שמאל|230px|[בוגדן בוגדנוביץ' (כדורסלן)|בוגדן בוגדנוביץ', זוכה הפרס בעונות 2014 ו-2015]]
**הכוכב העולה של היורוליג** (באנגלית: **Euroleague Rising Star**) הוא פרס שנתי המוענק לכדורסלן הצעיר המבטיח ביותר בליגת היורוליג, החל מעונת . ההצבעה לזוכה בפרס נעשית על ידי מאמני קבוצות היורוליג. המועמדות לפרס מוגבלת לשחקנים צעירים, שגילם לא עלה על 22, ב-1 ביולי, שלפני תחילת אותה עונה.

ניקולה מירוטיץ' (2011 ו-2012), בוגדן בוגדנוביץ' (2014 ו-2015) ולוקה דונצ'יץ' (2017 ו-2018) שזכו בתואר פעמיים, הם השחקנים היחידים שזכו יותר מפעם אחת.

## הזוכים בתואר

## הערות שוליים

קטגוריה:פרסי יורוליג
אליעזר מאיו

390x390px|ממוזער|אליעזר מאיו, 1988
**אליעזר מאיו** (1 באוגוסט 1928 – 1 באוקטובר 1988) היה מתעמל, מאמן נבחרת ישראל בהתעמלות, מומחה להתעמלות ראווה, שופט בינלאומי בהתעמלות מכשירים, ממקימי בית ספר למאמנים במכון וינגייט ומחבר ספרי התעמלות.

## ביוגרפיה
אליעזר מאיו נולד ברוסה שבבולגריה בשנת 1928. הוא החל את קריירת ההתעמלות שלו ב"מכבי רוסה", ובמקביל החל ללמוד נגינה על סקסופון ומפוחית פה אצל בן עירו יצחק גרציאני, אשר לימים נישא לאחותו דורה והפך לגיסו. כבר בהיותו נער אימן קבוצות ילדים ב"מכבי רוסה", שם פגש לראשונה את רעייתו לעתיד, ג'ני שיפרוט. הוא עלה לישראל בדצמבר 1948, והתגייס לתזמורת צה"ל הראשונה. כשהשתחרר הופיע כנגן סקסופון ואמן מפוחית בתזמורת ג'אז שהקים גרציאני.

מאיו התקבל למחזור השלישי של הקורס למורי התעמלות במכון וינגייט שהתקיים במחנה יונה. עם סיום לימודיו החל לעבוד בבית הספר היסודי "גבעת עלייה" ביפו. ב"גבעת עליה" החל להכין מופעי התעמלות ראווה, תחילה לאירועי בית הספר ובהדרגה לאירועים של אגודות "הפועל" ו"מכבי".

מאיו זכה במדליית כסף באליפות ישראל בשנת 1950 ובמדליית כסף בהתעמלות מכשירים במשחקי המכביה השלישית שהתקיימו באותה שנה. 

הוא שימש כמאמן הלאומי של נבחרת ישראל בהתעמלות מכשירים בשנים 1963–1972, שימש כשופט בינלאומי בהתעמלות בשנים 1963–1967, ולאחר מכן שימש כיו"ר הוועדה המקצועית להתעמלות ב"הפועל" ומנהל הקורסים השנתיים למאמני התעמלות. מאיו היה מיוזמי ומקימי בית הספר למאמנים ומדריכים במכון וינגייט ב-1965.

מאיו התמחה במפגני ראווה מרובי משתתפים של התעמלות צורנית. במפגנים אלה באו לביטוי כישרונו המוזיקלי ויכולותיו ככוריאוגרף וכצייר. רבים מהמפגנים לוו במוזיקה חיה של תזמורת צה"ל, בניצוחו של גיסו, יצחק גרציאני. מבין המפגנים הרבים שהכין: מופעי הפתיחה של משחקי המכביה (מהמכביה החמישית ב-1957 ועד המכביה האחת עשרה ב-1981), מפגני התעמלות המוניים באפריקה בהזמנת משרד החוץ (סווזילנד ב-1974 ומלאווי ב-1975), מפגני התעמלות הקשורים לצה"ל (מפגן הנח"ל ב-1957, שני מפגני השריון ב-1972 ו-1974, ומפגן 40 שנות צה"ל, שהיה עבודתו האחרונה ב-1988). כמו כן, מאיו הכין מופעים וניהל את טקסי הסיום במכון וינגייט לאורך כל שנות עבודתו ועוד עשרות מופעים עם נבחרת ישראל בהתעמלות, בצה"ל ובחו"ל.

מאיו פרסם חוברות הדרכה רבות וספרים אשר את כולם אייר בעצמו. ספרו, "התעמלות ספורטיבית", שיצא לאור בשנת 1967, נמכר עד היום במכון וינגייט.

ב-1 באוקטובר 1988, חודשיים לאחר יום הולדתו ה-60, מאיו נפטר בפתאומיות והובא לקבורה בבית העלמין בחולון.

מאיו היה נשוי לג'ני, ואב לשלושה.

## הנצחה
אחרי מותו יצא לאור ספרו "התעמלות ראווה" (1990). הספר, שהיה בשלבי סיום, נתרם על ידי משפחתו למכון וינגייט.

במכללה לחינוך גופני ולספורט ע"ש זינמן במכון וינגייט, מוקירים את זכרו בתחרות דו-שנתית בהתעמלות מכשירים הנושאת את שמו. כמו כן מוקדשים לזכרו, על ידי תלמידיו לשעבר, אירועי תנועה והתעמלות רבים ברחבי הארץ.

## הערות שוליים

קטגוריה:מתעמלים ישראלים
קטגוריה:ישראלים ילידי בולגריה
קטגוריה:נגני תזמורת צה"ל
קטגוריה:אישים הקבורים בבית העלמין הדרום
קטגוריה:ישראלים שנולדו ב-1928
קטגוריה:ישראלים שנפטרו ב-1988